JohanHeinsen/ENO huggingface dataset:
Aarhuus Stifts-Tidende, 1838-07-27
Den tyrkiske Flaade havde faaet Ordre til, om nogle faa Dage at løbe ud. En Mængde franske og engelske Krigskibe samlede sig i de ægyptiske Farvande, hvor man ogsaa venter en russisk Eskadre. Cairo, Hovedstaden i Ægypten, er bleven hjemsøgt af en skrækkelig, som der menes paasat, Jldebrand, der har lagt hele Frankerqvarteret i Aske. Jødernes, som grændsede dertil, er bleven reddet derved, at Paskaens store Bomuldsmagaziner ligge nær derved, hvisaarsag man havde anvendt et ægte tyrkisk Middel for at vække Tyrkerne ud af deres Jndolenz, idet de rolige saae paa Jlden og smilende sagde: "Lad det kun brænde hos de Christenhunde Men da Faren nærmede sig Paskaens Eiendomme, blev der befalet, at Enhver som nu ikke hialp til at slukke, skulde selv kastes ind i Jlden." Og det hialp. De Christnes Qvarteer bestod af henved et tusinde Huse. Hvad der ikke brændte blev røvet og plyndret. (Staden har c. 300,000 Jndv. af alle Slags Nationer og Religionsbekjendelser. Jøderne ere næst Tyrkerne de talrigste; de allene have 36 Synagoger.)J Spanien har pludseligt udbredt sig det Rygte, at de nordiske Magter have anerkjendt Don Carlos. Dog menes, at dette Rygte er foranlediget derved, at en russisk Fyrst Lichnowsky var indtruffen i Prætendentens Hovedqvarteer, og at en stor Pengetransport var kort efter indtruffen dertil.
Aarhuus Stifts-Tidende, 1838-07-27
J Paris er atter afbrændt et Theater, nemlig Vaudevilletheatret, i Nærheden af Palais royal. Jlden var udbrudt om Morgenen Kl. 3, Jngen veed hvorledes, Kl. 8 styrtede Taget ned, og en Time derefter hele Facaden ud til Rue de Chartres. Det brændte endnu ved Postens Afgang.
Aarhuus Stifts-Tidende, 1838-07-27
Den franske Regjering skal – ifølge Allgem. Zeitung - have indvilget i, at det tydske Forbund sender en Executionsarmee til Luxemborg og Lim borg, dog under den Betingelse, at det indrykkende Contingent kun skal tages ud af Staterne af anden og tredie Rang (a: Hessen, Sachsen, Anhalt, Hannover, Brunsvig, Holsteen, Oldenborg og Hansestæderne.)
Aarhuus Stifts-Tidende, 1838-07-27
Fra Nederrhin meldes, at de opfordrede Krigs reserver ere afmarscherede til deres Regimenter. Hidtil gielder denne Forholdsregel dog endnu kun det 8de Armeekorps. At Landmændene paa en Tid, da Høsten er forhaanden, kaldes hjemmefra, maa have noget at betyde.
Aarhuus Stifts-Tidende, 1838-07-27
Fædrelandet. Khvn. D. K K. HH. Prinds Christian og Gemalinde vare den 20de Juli indtrufne til Berlin under Navn af Greve og Grevinde af Oldenburg, og aftraadte i Hotel de Russie, da Høistsamme havde frabedt sig de for dem i Beredskab satte Værelser paa det kgl. Slot.
Aarhuus Stifts-Tidende, 1838-07-27
- Jfølge Brev fra Livorno af 6teds, laae sammesteds siden 22de Juni et Skib med 62 Kasser med Kunstsager fra Thorwaldsen, der ventede paa Fregatten Rota. (H. T.)- Dr. med. Christensen er af den adm. Direction for Khvns Fattigvæsen antaget til Over medicus ved almindelig Hospital i afdøde Professor Wendts Sted. Herom hedder det i Khvnsp. No. 198 Besættelsen af Overmedicatet paa almindeligt Hospital har vakt en almindelig Misfornøielse, ei blot hos Lægestanden, men hos Mange udenfor denne, som vare bekjendte med Forholdene. Og vi erindre os ikke ved nogen Ansættelse i Lægefaget, offentlig eller privat, at have hørt en saa eenstemmig Dom i Disfaveur af det Skeete, som netop ved denne. (Den offentlige Mening havde, i Overeensstemmelse med Sundhedscollegiets, designeret Dr. Trier som den der burde vælges). Den Udnævnte er født 1805, underkastede sig 1825 Examen artium, efter i 5 Aar, at have været Pharmaceut, tog 1829 med. Examen med bedste Caracteer. Medens han forberedte sig til denne og indtil 2 Aar efter var han Candidat, og siden 1835 Reservemmedicus ved det Hospital, hvis første Lægepost han nu har faaet. (Man har talt om enorme Besparelser, som strax efter Wendts Død vare indførte af den i hans Embede constituerede Reservemedicus, som Nogle mene, have været de vigtigste Lodder i Directionens Vægtskaal.) Fr. Schwartz, en af det danske Theaters skjønneste Prydelser, hvis mesterlige Spil aldrig vil glemmes af dem, der i ældre Dage besøgte den kgl. Skueplads, er død den 13de Juli, 86 Aar gl.
Aarhuus Stifts-Tidende, 1838-07-27
Ved Helsingøers kgl. priv. Skydeselskabs aarlige Papegøieskydning den 18de Juli d. A. blev, ved Apotheker Steenbergs Skud, Smedemester Andresen for d. A. Selskabets Fuglekonge. Gevinsten var: 12 Sølv Spiseskeer, en Kalotskee, en Kageskee, og en Peberbøsse.
Aarhuus Stifts-Tidende, 1838-07-27
Ved Resolution af 18de Juli har det allernaadigst behaget Hs. Majestæt Kongen at meddele Chefen for Odense Fodjægercorps, Borgercapitain Christian Hansen, Rang med Capitainer af Kbhavns Borgervæbning samt Tilladelse til at bære de for disse reglementerede Epauletter.
Aarhuus Stifts-Tidende, 1838-07-27
J Haderslev er det Skik, at naar Sprøiterne mønstre, maa de ved samme ansatte Borgere selv trække disse igjennem Gaderne. Man hører derfor blandt Borgerne almindelig og lydelig Knur over at de vorde kommanderede til at forrette Lastdyrs Tjeneste langs af Byens Gader. (Dannevirke.
Aarhuus Stifts-Tidende, 1838-07-27
J Ribe Egnen har der sidste Løverdag raset et frygteligt Uveir, især over Byerne Endrupskov, Ar num, Spandet &c. Der faldt Hagl og Jisstumper, saa store som Dueæg, som gjorde stor Skade paa Markerne. Tre Vandhoser trak over Obbekjær og Seem, fra hvis Enge de førte hele Høstakke op i Luften. Det Hele var ledsaget med frygtelig Torden og Lynild.
Aarhuus Stifts-Tidende, 1838-07-27
Den 9de de afholdtes i Fuglsang Skov ved Fredericia en Fugleskydning, hvori Hs. K. H. Prinds Frederik Carl Christian deeltog. Hr. Proprietair Døns i Staustrup nedskjød Brystpladen og blev saaledes Fuglekonge.
Aarhuus Stifts-Tidende, 1838-07-27
Det er Borgemester Viebroock som har kjøbt Aakjær for 100,000 Specier. (Veile Av.)
Aarhuus Stifts-Tidende, 1838-07-27
Familien Bauer, som i Vinter har ladet sig, høre i Kjøbenhavn, Odense o. fl. St. med Bifald, er indtruffen til Aalborg. Den foredrager Tyroler, National- og comiske Sange, accompagneret af to Guitarrer.
Aarhuus Stifts-Tidende, 1838-07-27
Stænderforsamlingen i Viborg. Den kgl. Commissarius har forelagt Forsamlingen et Udkast til en Forordning om Fremmedes Handels berettigelse. Committee, Funder, Nielsen og Ludvigsen.) Examinatus juris Schytte oplæste den 4de Juli et Forslag angaaende Danmarks Finantsvæsen. Samme Dato oplæste Tobaksfabriqveur Funder et Forslag om den samme Gjenstand. Med 40 Stemmer mod 1 blev det vedtaget, at begge disse Forslag skulde underkastes Prøvelse af en Committee, hvortil valgtes: Tobaksfabr. Funder, Kj. Lüttichau, Proprietair Nyholm, Ritmester Friis og Etatsraad Brink Seidelin. S. D. oplæste Procurator Ostenfeldt et Forslag om, at det nye Veiarbeide maatte for det første stilles i Berg. Spørgsmaalet om der skulde nedsættes en Committee, blev med 41 Stemmer mod 2 besvaret benægtende.
Aarhuus Stifts-Tidende, 1838-07-27
Handel og Skibskart. Som Følge af at Aarstiden rykker frem mod Hosten, og at der næsten ingen Beholdninger haves, holde Priserne paa Kornvare sig omtrent paa samme Punkt. Hvede 7 Rbd. 48 s. a 8 Rbd. 64 s. Rug 5 3/4 a 6 Rbd. Byg 4 Rbd. 64 a 72 s. Havre 2 Rbd. 56 s. a 3 Rbd. Siden Raps paa Levering solgtes til 16 Mk. Bco. i Partier er intet gjort deri. Sælgerne tale om 11 Rbd., Kjøberne om 10, og saaledes staaer det.
Aarhuus Stifts-Tidende, 1838-07-27
Fra det sydlige Sjælland haves den glædelige Efterretning, at Alting tegner der til en riig og velsignet Høst. (H. T. & Nestv. Ugbl.)
Aarhuus Stifts-Tidende, 1838-07-27
Fallitter. Den 23de Juli har Silke= og Klædekræmmer Carlsen i Khvn. opgivet sit Bo til Skifterettens Behandling.
Aarhuus Stifts-Tidende, 1838-07-27
Kbhvns Børs=Cours den 24de Juli 1838. Hamborg, 2 M. a vista 200 ½. Spec. 202 – 12 Mk. 2 s. 4 pC. kgl. Obl. 93 1/2. Nat. Bk. Obl. (4 Febr. 1820. 101 1/2 a 102. 4 pC. uopsigelige Rigsb. Obl. 102 1/2 a 103.
Aarhuus Stifts-Tidende, 1838-07-27
Ved den 1291 Trækning i Wandsbeck udkom: No. 25. 74. 89. 54. 72.
Aarhuus Stifts-Tidende, 1838-07-27
Aarhuus. Der var usædvanlig faa Handlende til St. Olufsmarked dennegang, sandsynligviis fordi det nu er indskrænket til 3 istedetfor at det før var 8 Dage En anden Aarsag er vel ogsaa den, at Byen nu selv har flere smukke og velforsynede Varelagere til ligesaa billig Priser. Derfor var her dennegang ikke een eneste Manufacturhandler fra Khvn. Af fremmede Handlende havde Hr. Cursel fra Horsens det smukkeste og største Varelager. Hr. Jacobi's Udsalg af færdigtsyede Klæder og tokhvnske Modehandlerinde Boutiker bleve skikkeligt Midt under Markedet havde i Onsdags godt besøgte. henved Aftenstid to Arrestanter, mens disse vare ude i Raadstuegaarden for at trække frisk Luft, benyttet sig af Veiligheden til at undvige, idet de, Gud veed hvorledes vare komne over den temmelig høie Muur, og løbne deres Vei midt igjennem den største Folkevrimmel. Den Ene grebes strax, men den Anden, som skal have taget Veien af Riisskov, er endnu paa fri Fod. Han skal være en for den offentlige Sikkerhed meget farlig Person.
Aarhuus Stifts-Tidende, 1838-07-27
Reisende med Dampskibet Dania. Fra Aarhuus til Kallundborg: Capt. Kofoed, Stud. chirurg. Wengel, Cand. pharm. Wengel, Frøken v. Bergen, Mr. Degner, Jfr. Degner, Mr. Wulffsberg m. 2 Døttre, Fru Holm m. to Døttre, Urtekræmmer Meyer m. Kone, Steenhugger Scheller.
Aarhuus Stifts-Tidende, 1838-07-27
Bekjendtgjørelser. Træt af Dage hensov i Herren den 24de d. M., i sit 87de Aar, vor elskede redelige Fader, Johan Henrich Petersen, forhenværende Præst til Dover og Veng Menigheder. Sov vel, Du redelige Gamle Hisset ville vi haabe at deele Dine Glæder. Dette bekjendtgjøres Familie og Venner af den salig Afdødes sørgende Børn I Gaar fik Arrestanten Laurs Laursen Andrup Leilighed til at undvige fra Arresten heri Staden. Har var ved Undvigelsen iklædt en graae Trøie, Hvergarn Buxer, en grønstribet Hvergarns Vest, havde bart Hove og Fødder, har brune Øine, blond Haar, er stærk af Skuldre og Been, er middel af Væxt, og ligesaa af Bygning samt taler dansk som en Bonde. Et Stykke herfra Byen ved Riis=Skov har han fralistet en Bondekarl en blaa Vadmels Frakke, og en rund Hat af Hareuld, hvilke Ting, han formodentlig har iført sig.
Aarhuus Stifts-Tidende, 1838-07-27
Da bemeldte Laurs Laursen Andrup er en for den offentlige Sikkerhed meget farlig Person, er min tjenstlige Begjæring til samtlige Øvrigheder, at bemeldte Person, hvor han end antræffes, maa vorde anholdt, og jeg derefter meddeelt fornøden Underretning. Aarhuus Politikammer, den 26de Juli 1838. J Politimesterens Fraværelse, Nielsen, Politiassistent. Aar 1838, Torsdagen den 5te Juli, blev i Veile Bytingsret afsagt Dom i Sagen: Kjøbmand Ridder B. J. Hansen i Veile, contra: Vognmand og Værtshuusholder Bendet Hansen ibd. og saaledes kjendt for Ret:
Aarhuus Stifts-Tidende, 1838-07-27
De af Contracitanten Vognmand og Værtshuusholder B. Hansen, i et Jnserat i Følgebladet til Aarhuus Stiftsavis No. 189 for 1836, mod Hovedcitanten Kjøbmand Ridder Hansen brugte, og i det Foregaaende udhævede, fornærmelige Udladelser, bør døde og magtesløse at være, saa at de ei komme Hovedcitanten til Skade paa Ære, gode Navn og Rygte, hvorimod Contracitanten, Vognmand B. Hansen, for sit i saa Henseende udviste Forhold, bør til Veile Byes Fattigkasse bøde 100 Rbd. Sølv samt være Censur undergivet i 2 Aar.
Aarhuus Stifts-Tidende, 1838-07-27
Ligeledes bør den af Hovedcitanten i en Artikel, der er undertegnet N. N. og indført i Veile Amtsavis No. 74 for 1836, imod Contracitanten fremførste Sigtelse og utilgivelig Dorskhed, død og magtesløs at være, saa at den ei skal komme ham til Forkleinelse i nogen Maade, hvorimod Hovedcitanten Kjøbmand Ridder Hansen bør, for sit i saa Henseende brugte Forhold, betale en Mulkt af 50 Rbd. Sølv til Veile Byes Fattigkasse samt være Censur undergivet i 1 Aar. Jøvrigt bør Parterne for hinandens Tiltale i denne Sag fri at være. Processens Omkostninger ophæves. Det Jdømte at udrede inden 15 Dage efter denne Doms lovlige Forkyndelse, under Adfærd efter Loven. Hvilket herved, i Overeensstemmelse med den 20de § i Forordningen af 27de September 1799, bringes til offentlig Kundskab. Byeskrivercontoiret i Veile, den 16de Juli 1838. Carøe.
Aarhuus Stifts-Tidende, 1838-07-27
Jfølge passeret Udlæg, Forligs= og Panthaverens Reqvisition, stilles til 3de Auctioner, som afholdes: Onsdagen den 8de August, 15de dito, og - 22de dito næstkommende, hver Dags Formiddag Kl. 10, det Hans Thomasen tilhørende Huus paa Flensted, Mark, bestaaende af 6 Fag, og de Huset tilliggende Jorder af Hartkorn Ager og Eng 1 Skp. 2 Fdkr. 1 1/4 Alb. med sammes Anpart i Konge=Korn- og Qvægtiende og den paa Marken staaende Afgrøde. Første og anden Auction holdes paa mit Contoir heri Byen, hvor Conditionerne kunne erfares, og 3die Auction i selve Huset. - Lysthavende indbydes. Skanderborg, den 24de Juli 1838. Blichfeldt.
Aarhuus Stifts-Tidende, 1838-07-27
Under Skiftet efter afg. Kirsten Jensdatter, Huusmand Frederik Andersens Hustrue paa Gram Mark, er vedtaget at det samme Boe tilhørende, paa bemeldte Gram Mark beliggende Sted, staaende for Hartkorn, Ager og Eng 3 Skpr. 3 Fdkr. 2 1/2 Alb., og Skovskyld 1 Fdkr. 1 7/8 Alb., med Tiender og Afgrøde, stilles til 3de Auctioner, som afholdes: Løverdagen den 4de August, - 11te - og 18de næstk., hver Dags Formiddag Kl. 10. Første og anden Auction holdes paa mit Contoir her i Byen. Ved 3die Auction, som holdes i selve Huset, bortsælges endvidere det Boet tilhørende Løsøre, bestaaende af Borde, Stole, et Stueuhr, en Dragkiste, nogle Sengeklæder og Fruentimmer=Gangklæder, noget Kjøkkentøi, en Koe, 2 Faar og 3 Lam m. m. Lysthavende, indbydes. Skanderborg, d. 20 Juli 1838. Blichfeldt.
Aarhuus Stifts-Tidende, 1838-07-27
Skiveskydning. Undertegnede agter med Vedkommendes Tilladelse at foranstalte en Skiveskydning ved Thorsager Kroe den 7de August, hvortil Lysthavende indbydes. Præmierne bestaaer i 6 Sølvgevinster af Værdi 70 Rbd. Den skydes med Rifler paa 130 Alens Distance og glat Bøsse 80 Alen. Skydningen begynder Kl. 8 Formiddag, og Nummeret betales med 1 Rbdr. Randers, d. 26de Juli 1838. Grann, Guldsmed.
Aarhuus Stifts-Tidende, 1838-07-27
Da jeg har overtaget det af Hr. Hyrup hidtil drevne Gjestgiverie i den ved Havnen her i Staden for sin smukke og beqvemme Beliggenhed bekjendte Gjestgivergaard, ved hvilken jeg til de Reisendes Beqvemmelighed har foretaget flere hensigtssvarende Forandringer, saa tillader jeg mig herved at anbefale mig til de ærede Reisende, med Forsikring, at jeg ved Reellitet og billighed stedse skal søge at vinde Enhvers Tilfredshed. Fredericia, d. 30 Juni 1838. A. Andersen.
Aarhuus Stifts-Tidende, 1838-07-27
En i Naarup Bye, Gjern Sogn, beliggende Gaard, hvoraf forrettes Hoverie til Søbygaard, er fæsteledig. Dens Areal er opgivet at være omtren60 Tdr. Land og dens Hartkorn er 3 a 4 Tdr. Hr. Landvæsenscommissair Lund paa Søbygaard foreviser Gaarden med dens Tilliggende. Snorum, den 23 Juli 1838. Paa Lehnsbesidderens Vegne Saaby.
Aarhuus Stifts-Tidende, 1838-07-27
Gaardsalg. Undertegnede attraaer, formedelst anden Bestemmelse, at bortsælge underhaanden sin paaboende Gaard "Lovisendahl, beliggende 1 1/2 Miil fra Nibe. Dens Hartkorn er 10 Tdr. 6 Skpr. Hovedgaardstaxt, har et Areal af over 200 Tdr. Land, Ager, Eng og Kjer, den aarlige Udsæd Rug 24 Tdr., Byg 12 Tdr. og Havre 40 Tdr. foruden Kartofler og Boghvede Af Høe avles fra 120 til 140 Læs. Af Kjerjorder, circa 40 Tdr. Land, som egner sig særdeles vel til Opdyrkning, er henved 20 Tdr. Land indgrøftet og heraf er under Ploug omtrent det Halve. Mergel forefindes flere Steder paa Marken og er heraf 15 Tdr. Land bleven bemerglet. Paa Gaardens Eiendomme gives en fortrinlig Tørvemose. Gaarden, hvortil en god Kjøkkenhauge, ligger midt for sin Mark og grændser umiddelba hertil sammes tilliggende Kjer og Engjorder. Dens Bygninger ere gode og velvedligeholdte og er Stuehuset af Grundmuur, der afgiver en beqvem og hyggelig Bopæl. M. Kjerulf.
Aarhuus Stifts-Tidende, 1838-07-27
Den Udladelse jeg brugte mod Peder Poulsens Kone tilbagekaldes. J. Danielsen.
Aarhuus Stifts-Tidende, 1838-07-27
Trykt i Aarhuus Stiftsbogtrykkerie. Tandlæge og Liigtornoperateur Wolff forbliver her endnu indtil Mandag Middag. Logerer i gaarden Hotel royal. Gjæstal.
Aarhuus Stifts-Tidende, 1838-07-27
Rhinske Møllestene. Mit Oplag er i disse Dage bleven forsynet med et Udvalg af smukke Møllestene, som sælges til nedsatte Priser. Dhrr. Møllere der maatte have Brug for samme, forsikkres udsøgte gode Stene samt billige Priser. Fredericia, d. 6te Juli 1838. Brochner.
Aarhuus Stifts-Tidende, 1838-07-27
Formedelst anden Bestemmelse agter Undertegnede underhaanden at bortsælge min eiende og paaboende Gaard paa Kjøbmagergade No. 214, samlet eller særskildt. - Fredericia, den 24de Juli 1838. Peter Juncker.
Aarhuus Stifts-Tidende, 1838-07-27
Et godt Huus, indrettet til en Familie udenfor Bondestanden, med tvende Stuer og et Sovekammer, med Fjellegulv, Kjøkken, Spisekammer og et Pigekammer, samt en god Frugt= og Kjøkkenhauge, kan underhaanden faaes tilkjøbs af Skræder Søren Roesen i Sjelle, et Par Miil vesten for Aarhuus.
Aarhuus Stifts-Tidende, 1838-07-27
Et Par holsteenske Meieriefolk, der kunne fremvise paalidelige Attester om deres Duelighed og Troskab, kunne til 1ste October eller 1ste Novbr. d. A. erholde Condition paa Nørgaard pr. Skive, naar de personlig eller i portofrie Breve melde dem hos Eieren, Eckermann.
Aarhuus Stifts-Tidende, 1838-07-27
Paquetten No. 1 afgaaer paa Mandag Aften Kl. 10, fra Aarhuus til Kjøbenhavn.
Aarhuus Stifts-Tidende, 1838-07-27
Da Commerceraaden i Hammel endog efter at have læst min documenterede Stadfæstelse i Jyllandspostens Tillæg No. 27 angaaende den døvstumme Christen Pedersens Gravlæggelse i aaben Mark, uden at foranledige Begivenheden i Jyllandsposten No. 12 indrykket i Aarhuus Stiftstidende og Randers Amtsavis og uden at erkjende Urigtigheden af sin intetsigende "Berigtigelse i bemeldte Blade, har søgt at besmykke samme med deels upaalidelige, deels Sagen uvedkommende Relationer, ja uden Tvivl endog har tilladt sig at fordreie Cancelliets senere Resolution (som han ei tør lade Folk see) saaledes, som om Sagens Anlæg beroede paa Velbyrdigheden, istedetfor at man med Tryghed kan sætte 10 mod 1, at han er bleven beordret og befalet til ved Dom at fralægge sig mine sandfærdige paa uigjendrivelige Vidnesbyrd begrundede Paastande, saa vil han nu i Medfør af formeentlig nødtvungent Søgsmaal muligen see sig contrastævnet for sin Adfærd under Sagen, samt upassende og fornærmelige Udladelser og Skumlerie, Urigtigheder m. m., hvorefter Sagens Udfald vil blive offentlig kundgjort.
Aarhuus Stifts-Tidende, 1838-07-27
Da Commerceraadens Forhold i denne Sag saaledes vil blive undersøgt og bedømt i Retten, kan man ei undre sig over, at han istedetfor at indlade sig paa Gjendrivelse i offentlige Blade af min aabne Beviisførelse iagttager priisværdig Taushed.
Aarhuus Stifts-Tidende, 1838-07-27
Redactionscontoiret paa Lesagergaard, den 22de Juli 1838. C. G. Clausen.
Aarhuus Stifts-Tidende, 1838-07-28
No 123. den 28de Juli. Løverdagen med Brevposterne. Den til Forsendelse allene privilegerede Kongelig allernaadigst Tidende. Stifts. Aarhuus Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1838-07-28
Blandinger. Under sit Ophold i London bivaante Marskal Soult en Concert, der blev givet til Fordeel for de polske Flygtninger. Henved 10,000 Personer vare nærværende. Hertugen af Wellington havde ved en Fest, han gav til Ære for Marskallen, ladet Napoleons Marmorstatue aldeles indhylle i de skjønneste Blomster, paa Hovedet nær og den Haand, der holder Seiersgudinden. Da de røde Hummere indbragtes paa Bordet, sagde Hertugen skjemtende til Marskallen: "Denne Gang maae Engellænderne (som bekjendt kaldes de engelske Soldater Hummere, paa Grund af deres røde Uniform, bukke under for de franske Vaaben (a: Gafflerne), men der skal slutte Fred i Bordeaux eller i Madera Marskal Soult besøgte nylig under sit Ophold i samme Stad en Fabrik. Samtlige Arbeidere havde pyntet sig, og hver af dem fik af Marskallen en større Foræring end sædvanlig. Ledsagerne gjorde ham opmærksom derpaa, men han svarte: "Disse Menne skeer have for min Skyld kjøbt sig hvide Handsker, dem maa jeg dog i det mindste betale." En Arbeider, der hørte dette, sagde: "Saa vilde jeg ikke faae noget, Deres Excellence, Jeg har ingen Handsker; th jeg har mistet begge mine Hænder i Slaget ved Toulouse. Og virkelig, han havde kun et Par Stumper tilbage, hvormed han arbeidede saa godt han kunde. Ei! svarte Marskallen - om ogsaa Hænderne ere bort saa ere dog Fødderne tilbage; der har Du noget at kjøbe Dig et Par Silkestrømper for." Han gav den forbausede Arbeider en fem Punds Note.
Aarhuus Stifts-Tidende, 1838-07-28
Til Kronningshøitideligheden havde det brittiske Underhuus bevilget 70,000 Pd. St. (Henved 700,000 Rbd.) Man anslaaer Londons Folkemængde i Kroningsdagene til 2 Mill. Allene af Fremmede 250,000. Paa Gaden var det Politiet paalagt, at lagttage den største Høflighed mod Alle og Enhver, endog om den skulde vises dem selv Uhøflighed. Tillige var der oprettet et Politicontoir, hvor man kunde gjøre Efterspørgsel om bortkomne Børn.
Aarhuus Stifts-Tidende, 1838-07-28
Blandt Kronningshøitidelighederne var ogsaa den, at 4000 Børn af Friskolerne i Brigthon bleve beværtede. Hovedretten ved dette Gilde var en Plumbudding som veiede 214 Pd. og holdt 5 Qvarteer, i Gjennemsnit. Den blev rørt sammen i Kjedelen om Mandagen, og stod uafbrudt paa Jlden til om Torsdagen, da den blev spiist. (Man læser nu Kjøkkenseddelen til den diplomatiske Diner, som Dronningen nylig gav i City, hvoriblandt 120 Terriner Skildpaddesuppe, 60 Fade Fisk, 40 Stykker Vildt, osv.)
Aarhuus Stifts-Tidende, 1838-07-28
Medens den engelske Eskadre nylig laae paa Toulons Rhed, blev der i denne Stad givet et stort Bal til Ære for de brittiske Marine-Officerer, og som bivaantes af c. 10,000 Mennesker. Paa samme Tid laae ogsaa derpaa Rheden den danske Fregat Rota hvis Officerer vare ligeledes indbudne til Ballet. men - besynderligt nok - de havde undskyldt sig, og Fregatten gik samme Nat under Seil til Livorno Den engelske General Napier har anbefalet en nyStraffemethode ved Militairet, der er høist original og efter Generalens Forsikkring særdeles virksom, hvorom følgende tvende Exempler vidne: Generalmajor Doyle ved det 14de Regiment var den Første, der berettede ham, at naar en Soldat i hans Regiment drak sig en Ruus, lod han ham lægge et Træk plaster paa Ryggen. Denne Contra-Stimulation gjorde, at i hans Regiment Drukkenskab fuldkommen ophørte og følgelig ogsaa Prygle=Straffen, der havde staaet i Forbindelse til hiin som Virkning til Aarsag. Det andet Tilfælde forefaldt paa Guernsen. En Dificeer, der havde hørt fortælle om Gen. Døyles Methode, besluttede at gjentage Experimentet og ved Hjelp af Regimentschirurgen (for Tiden en berømt Læge i London) tog han ogsaa sin Tilflugt til dette empl. cantharium. Første Gang, da en Soldat igjen var beskjænket, begave Obersten og Chirurgen sig her i Vagten, følte Patientens Puls og erklærede ham for febersyg. Jntet kunde være mere overeensstemmende med Sandheden; han blev derfor svøbt ind i et Teppe og af fire Soldater baaren gjennem Casernen, medens hans Kammerater loe over den Omhyggelighed, man viste for ham. Da han var kommen ind i Hospitalet, blev der lagt ham er dygtigt Spanskskueplaster imellem Skuldrene; han maatte en heel Uge holde den strengeste Diæt, og blev derpaa udskreven af Sygehuset som helbredet." De han mødte ved Paraden, gratulerede Obersten ham til hans Helbredelse og sendte ham tilbage til hans Compagni, hvori han blev tilstrækkeligt udleet. Andre Drankere bleve senere curerede med samme Omhyggelighed, og endskjøndt disse Løier fortræffeligt huede Tilskuerne, saa vare de dog altfor angribende for Patienterne til at de havde kunnet more sig den ved, de havde Svien af Plasteret, Vand og Brø som Diæt, og ingen Medlidenhed hos deres Kammerater. Efter 14 Dages Forløb drak ingen sig mere fuld ved Regimentet; og ingen Soldat tildrog sig de ellers brugelige Pidskeslag, efterat Drankerne vare blevne belagte med Trækplastre.